पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर । 12वीं के बाद 10वीं कक्षा की परीक्षा में भी बेटियों ने ही बाजी मारी। सर्वाधिक अंक पाने का रिकार्ड बनाते हुए छात्राओं ने छात्रों को पछाड़ दिया। छात्रा राखी ने शहर ही नहीं महाराष्ट्र मे अव्वल स्थान पाया। दूसरे व तीसरे स्थान पर भी बेटियों का ही कब्जा रहा। राखी भागवते को 99.09 प्रतिशत अंक मिले।
दूसरे स्थान पर दो विद्यार्थी व चौथे स्थान पर पांच विद्यार्थियों का समावेश रहा। 98.18 प्रतिशत अंक प्राप्त कर प्रियंका जोशी व अपूर्वा केलकर दूसरे स्थान पर रहीं। श्रावणी त्रिपाठी ने 98 प्रतिशत अंक प्राप्त कर तीसरा स्थान प्राप्त किया। चौथे स्थान पर 97.64 प्रतिशत अंक प्राप्त कर कावेरी संगमनेरकर, श्रेयस भट, यश देशपांडे, जुईली टेंभेकर, प्रांजल वराड़े रही।
0.56 प्रतिशत की गिरावट
राज्यभर से नागपुर विभाग में 73.99 प्रतिशत विद्यार्थी उत्तीर्ण रहे, पिछले वर्ष के मुकाबले इसमें 0.56 प्रतिशत की गिरावट आई है। पिछले वर्ष 74.55 प्रतिशत विद्यार्थी उत्तीर्ण हुए थे। विभाग में 13 विद्यालयों में 0 प्रतिशत परीक्षा परिणाम रहा व 194 विद्यालयों में 100 प्रतिशत परिणाम रहा। परीक्षा में 71.65 प्रतिशत लड़के व 76.32 प्रतिशत लड़कियां उत्तीर्ण रहीं।
1 लाख 30,438 विद्यार्थी उत्तीर्ण
नागपुर विभाग के 652 केंद्रों पर 2 से 25 मार्च तक परीक्षा का आयोजन किया गया था। नागपुर विभाग के 2,484 विद्यालयों से 1 लाख 76,970 नियमित विद्यार्थियों ने परीक्षा के लिए आवेदन फॉर्म भरा था, उनमें सेे 1 लाख 76,300 विद्यार्थियों ने परीक्षा दी थी। इनमें से 1 लाख 30,438 विद्यार्थी उत्तीर्ण रहे।
नागपुर जिला अव्वल
नागपुर विभाग में नागपुर जिले में 81.42 प्रतिशत अंक (उत्तीर्ण विद्यार्थी 53,637) पाकर नागपुर जिला अव्वल रहा व 44.06 प्रतिशत अंक (उत्तीर्ण विद्यार्थी 9,027) पाकर भंडारा अंतिम स्थान पर रहा। गोंदिया में 80.09 प्रतिशत (उत्तीर्ण विद्यार्थी 18,034), गड़चिरोली में 79.48 प्रतिशत (उत्तीर्ण विद्यार्थी 12,493), वर्धा में 76.24 प्रतिशत (उत्तीर्ण विद्यार्थी 14,717), चंद्रपुर में 69.54 प्रतिशत (उत्तीर्ण विद्यार्थी 22,530) परिणाम आए।
यहां भी गिरावट
दोबारा परीक्षा देनेवालों में 29,638 विद्यार्थियों ने आवेदन फॉर्म भरा था। उसमें से 29,586 विद्यार्थियों ने परीक्षा दी थी। इनमें से 8,222 विद्यार्थी उत्तीर्ण रहे। इनका परीक्षा परिणाम 27.79 प्रतिशत रहा, जबकि पिछले वर्ष यह 31.81 प्रतिशत था। इस बार परिणाम में 3.39 प्रतिशत की गिरावट आई है।
टेस्ट सीरिज का मिला फायदा
विद्यार्थियों को विद्यालय में ली गई टेस्ट सीरिज का बहुत फायदा हुआ। शिक्षकों ने विद्यार्थियों पर विशेष ध्यान दिया। पालकों का इसमें महत्वपूर्ण योगदान रहा। विद्यार्थियों की प्रतिभा निखारने मेें हमारा विशेष ध्यान रहता है।
- माधुरी मगरे, प्राचार्य,
सोमलवार हाईस्कूल, रामदासपेठ
उत्तरोत्तर कर रहे प्रगति
हमारे विद्यालय से पहली बार कोई विद्यार्थी प्रथम आया है। वर्ष 2005 से दसवीं की पहली बैच हमारे यहां शुरू हुई। समय के साथ हमारे परीक्षा परिणामों में उत्तरोत्तर प्रगति हो रही है। इसका हमें गर्व है।
- संयोगिता पाटील,
प्राचार्य, प्रेरणा कॉन्वेंट
सर्वाधिक मेरिट सोमलवार से
रेशमबाग स्थित प्रेरणा कॉन्वेंट की राखी भागवते प्रथम स्थान पर रही। उसेे संस्कृत, गणित, विज्ञान व तकनीक, सामाजिक विज्ञान जैसे चार विषयों में पूर्ण अंक प्राप्त हुए। इस विद्यालय की विद्यार्थी ने पहली बार न केवल शहर बल्कि महाराष्टï्र में प्रथम स्थान प्राप्त किया है। रामदासपेठ स्थित सोमलवार की अपूर्वा केलकर व वी. टी. कॉन्वेन्ट की प्रियंका जोशी दूसरे स्थान पर रहीं। टाटा पारसी की श्रावणी त्रिपाठी तीसरे स्थान पर रहीं। रामदासपेठ स्थित सोमलवार हाई स्कूल के श्रेयस भट व कावेरी संगमनेरकर, हडस का यश देशपांडे, बीआरए मुंडले इंग्लिश मीडियम की जुईली टेंभेकर, सोमलवार निकॉलस की प्रांजल वराड़े चौथे स्थान पर रहे। रामदासपेठ स्थित सोमलवार हाईस्कूल के 142 विद्यार्थी मेरिट में आए। सोमलवार निकॉलस के 58 विद्यार्थियों व सोमलवार खामला के 56 विद्यार्थियों ने 90 प्रतिशत से अधिक अंक प्राप्त किए। सोमलवार खामला ने प्रेरणा कॉन्वेंट के 15 विद्यार्थियों ने 90 प्रतिशत से अधिक अंक प्राप्त किए।
परिणाम को लेकर मनपा अंधेरे
मुख्य संवाददाता त्न नागपुर. मनपा शिक्षण विभाग की उदासीनता और लापरवाही फिर एक बार उजागर हुई है। शुक्रवार को 10वीं कक्षा के परिणाम घोषित हुए, लेकिन शाम तक मनपा शिक्षण विभाग के पास यह आंकड़े उपलब्ध नहीं थे कि मनपा से कुल कितने बच्चे 10वीं कक्षा में उत्तीर्ण हुए हैं और कितने विद्यार्थियों ने परीक्षा दी है। यहां तक कि स्कूलों की संख्या में भी गड़बड़ी रही। पहले जारी सूची में 28 माध्यमिक स्कूल होने की जानकारी दी, जबकि दूसरी बार जारी सूची में 27 स्कूल होने का खुलासा हुआ।
अधूरी जानकारी के साथ पहुंचे : यहां गौर करनेवाली बात है कि मनपा ने ऐसे 8 स्कूलों से विद्यार्थियों को परीक्षा दिलाई, जिन्हें सरकार से मान्यता प्राप्त नहीं है। इन्हें अपने स्कूलों में दाखिला देकर दूसरे स्कूलों से परीक्षा देनी पड़ी। अब मनपा शिक्षण विभाग खुद उलझन में है कि इन्हें टीसी (ट्रांसफर सर्टीफिकेट) कौन-से स्कूल की दें। शिक्षण विभाग की इस कार्यप्रणाली को देखकर कार्यकारी महापौर एवं उपमहापौर संदीप जाधव, सत्तापक्ष नेता प्रवीण दटके भी हैरान हैं। 10वीं कक्षा में मनपा स्कूलों से अव्वल आये विद्यार्थियों की जानकारी देने कार्यकारी महापौर संदीप जाधव ने पत्र-परिषद आयोजित की थी, किन्तु अधूरी जानकारी के साथ पहुंचे शिक्षण विभाग के अधिकारियों के कारण श्री जाधव समेत नेताओं को चुप्पी साधनी पड़ी। पत्र-परिषद में सत्तापक्ष नेता प्रवीण दटके, नगरसेवक सुधाकर कोहले, डॉ. छोटू भोयर, शिक्षणाधिकारी मंगला चव्हाण, शिक्षण समन्वयक एस. एस. कोरमकर, पन्नालाल देवडिया के एल. टी. कुहीटे आदि उपस्थित थे।
मसीरा फिरदौस मनपा स्कूल में अव्वल
पेंशन नगर उर्दू माध्यमिक शाला की मसीरा फिरदौस मो. कासिव मनपा शालाओं में अव्वल रही। उसने सबसे अधिक 87.80 प्रतिशत अंक हासिल किए। दूसरे स्थान पर शिवणगांव माध्यमिक शाला के श्रृषभ रूपचंद राहुल रहे। उन्हें 87.64 प्रतिशत अंक मिले। तीसरे स्थान पर बै. शेषराव वानखेडे शाला के परम ज्ञानेश्वर गजभिये (87.27) रहे। मनपा शालाओं का कुल परीक्षा परिणाम 70.06 प्रतिशत रहा। कुल 2 हजार 479 विद्यार्थी परीक्षा में बैठे थे, जिसमें 1735 विद्यार्थी उत्तीर्ण हुए। अपर्याप्त सुविधाओं के बीच मनपा विद्यार्थियों द्वारा प्राप्त सफलता को काफी महत्वपूर्ण बताया गया है।
इंदिरा गांधी मा. वि. का 88 प्र. परिणाम
निमखेड़ा इंदिरा गांधी माध्यमिक विद्यालय का 88 प्रतिशत परिणाम लगा। रक्षक वसंता खांडेकर ने विद्यालय में प्रथम क्रमांक हासिल किया। सरपंच प्रकाश पल्लेवार ने 551 रुपए नगद राशि देकर उनका सत्कार किया। शाला के संचालक वसंता खांडेकर व मुख्याध्यापिका शांता खांडेकर, मुख्याध्यापिका अलका वासनिक, प्राचार्य सिद्धार्थ उके ने विद्यार्थियों का अभिनंदन किया।
मुहिम का असर
नकलचियों पर लगाम लगाने की मुहिम का असर ही है कि साल दर साल नकलचियों में कमी आ रही है। शून्य प्रतिशत नतीजें वाले स्कूलों की रिपोर्ट राज्य मंडल को भेजेंगे। वहां से जो भी निर्णय आता है, उस मुताबिक कार्रवाई की जाएगी।
-चंद्रमणि बोरकर, अध्यक्ष राज्य विभागीय मंडल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mai_Deva hin_Deva mai_Deva hin_Deva awa_Deva hin_Deva bho_Deva hin_Deva mai_Deva mar_Deva hin_Deva hin_Deva mar_Deva bho_Deva awa_Deva hin_Deva hin_Deva hin_Deva hin_Deva hne_Deva hin_Deva awa_Deva hin_Deva hin_Deva hin_Deva awa_Deva zho_Hant eng_Latn